স্থানীয় জনগণের ওপর নিয়ন্ত্রণ আনতে যখন ব্যর্থ হয়, তখন সাম্রাজ্যবাদী দেশগুলো কথিত সন্ত্রাসবাদ বা জঙ্গিবাদের বিরুদ্ধে গণতন্ত্র প্রতিষ্ঠার যুদ্ধ শুরু করে। যেমনটা ২০০১ সালে আফগানিস্তানে দেখেছি, যা এখনো চলমান। ২০০৩ সালে ইরাকে দেখেছি। ১৫ বছর যুদ্ধের পরও শান্তি বা গণতন্ত্র কোনোটাই প্রতিষ্ঠা করতে পারেনি। উল্টো সাম্রাজ্যবাদবিরোধী জনগণের জয় হয়েছে। তেমনি লিবিয়ায় আক্রমণ চালিয়ে কথিত স্বৈরাচারী মুয়াম্মার গাদ্দাফিকে হত্যা ও গণতন্ত্র প্রতিষ্ঠার নামে গোটা দেশকে এখন সন্ত্রাসের রাজ্যে পরিণত করা হয়েছে। ২০১১ সাল থেকে সিরিয়ায়ও একই অবস্থা। ২০১৫ সাল থেকে ইয়েমেন এখন মৃত্যুর নগরী। আফ্রিকার দেশ সোমালিয়া, সুদান, সিয়েরা লিওন, কঙ্গো, নাইজেরিয়া, মিসরের জনগণ বেঁচে থাকার অধিকার পর্যন্ত হারিয়েছে।